Պաուլինիո (ֆուտբոլիստ, ծնված 1988)

Ժոզե Պաուլո Բեզերա Մասիել Ժունիոր (պորտ.՝ José Paulo Bezerra Maciel Junior, հուլիսի 25, 1988(1988-07-25), Սան Պաուլո, Բրազիլիա), բրազիլացի ֆուտբոլիստ, կիսապաշտպան, իսպանական «Բարսելոնա ՖԱ» ֆուտբոլային ակումբի և Բրազիլիայի հավաքականի խաղացող։


== Կենսագրություն ==
Պաուլինյոն գործունեությունն սկսել է մինի ֆուտբոլում իր հայրենի Սան Պաուլոյի «Պորտուգեզա» ակումբում (մինչև 17 տարեկանների)։ 2006 թվականին  հանդես է եկել նույն քաղաքի «Պան դե Ասուկար» ակումբում (2011 թվականից ի վեր կոչվում է «Աուդակս»)։ 2006 թվականին տեղափոխվել է մեծահասակների ակումբ, բայց անմիջապես վաճառվել է «Վիլնյուս» ՖԱ-ին։ Լիտվական ակումբում անցկացրել է հաջող խաղաշրջան, սակայն թիմն ունեցել է ֆինանսական խնդիրներ։ Պաուլինյոն հետագայում տեղափոխվել է «Լոձ» ակումբ։ Նա անցկացրել է 17 խաղ Լեհաստանի առաջնությունում, դրանից հետո վերադարձել է «Պան դե Ասուկար», որը հանդես էր գալիս Պաուլիստայի լիգայի 4-րդ դիվիզիոնում։
2009 թվականին դարձել է «Բրանգանիտո» ակումբի խաղացող, որը հանդես է եկել Բրազիլիայի առաջնություն B սերիայում։ Թիմում նրա ելույթների շնորհիվ շուտով ուշադրություն է արժանանում Սան Պաուլոյի ամենամեծ ակումբներից մեկի՝ «Կորինտիանսե»-ի կողմից։ 2010 թվականին Պաուլինյոն տեղափոխվել է այս թիմ։
Շուտով Պաուլինյոն դարձել է հիմնական խաղացող։ 2011 թվականին օգնել է իր թիմին հաղթել Բրազիլիայի մրցաշարում և ֆուտբոլիստով սկսել են հետաքրքրվել իտալական «Ռոմա» և «Ինտերանացիոնալ» թիմերը։ Սակայն Պաուլինյոն նախընտրել է մնալ ակումբում Լիբերտադորես 2012 գավաթին մասնակցելու համար։ Խաղացողի սպասումներն արդարացվել են. «Կորինտիանս»-ն իր պատմության մեջ առաջին անգամ կարողացել է հասնել Հարավային Ամերիկայի գլխավոր միջազգային ակումբային մրցաշարի եզրափակիչ, որտեղ էլ նա հաղթել է «Բոկա Խունիորս»-ին։ Պաուլինյոն դարձել է  «Տիմաո»-յի 6 խաղացողներից մեկը, որոնք խաղացել էին բոլոր 14 խաղերում։ Բացի այդ՝ կիսապաշտպանը աչքի է ր ընկել մրցաշարում երեք գոլով․ առաջին գոլը խմբային փուլում, երկուսը՝ փլեյ օֆֆում։ Երեք գոլը թիմի համար երրորդ արդյունք էր։ Ավելի շատ խփել էր Դանիլոն՝ 4 գոլ, Էմերսոն Շեյխը՝ 5, ինչպես նաև 3 գոլ է խփել Ժորժե Էնրիկեն։
2011 թվականի սեպտեմբերի 15-ին Պաուլինյոն առաջին անգամ հանդես է եկել Ռոկայի գավաթի մրցաշարում Բրազիլիայի հավաքականի առաջին խաղում՝ ընդդեմ Արգենտինայի հավաքականի (0:0)։ Ֆուտբոլիստը խաղացել է գրեթե ամբողջ խաղը և փոխարինվել է 88-րդ րոպեին։
2013 թվականի հուլիսի 2-ին տեղափոխվել է 17 միլիոն եվրոյով «Տոտտենհեմ Հոտսպուր» ակումբ։
2015 թվականի հունիսի 29-ին 4 տարով պայմանագիր է կնքել «Գուանչժու Էվերգրանդ» ակումբի հետ։ Տեղափոխության գինը կազմում է 14 միլիոն եվրո։
2017 թվականի մարտի 23-ին Պաուլինյոն հեթ տրիկ է խփել Ուրուգվայի հավաքականի դեմ խաղում։
2017 թվականի օգոստոսի 14-ին  40 միլիոն եվրոյով պայմանագիր է կնքել «Բարսելոնա» ակումբի հետ։ Երկրպագուները շատ դժգոհ էին այդ պայմանագրից՝ մեղադրելով ղեկավարությանը սխալ տրանսֆերային քաղաքականության մեջ։
Պաուլինոյի դեբյուտը տեղի է ունեցել 2017 թվականի օգոստոսի 26-ին «Ալավեսա»-ի դեմ խաղում (2:0)։
Առաջին գոլը Պաուլինոն խփել է 77-րդ րոպեին փոխարինվելով  «Խետաֆե»-ի դեմ խաղում (2:1)՝ 85-րդ րոպեին բերեց կապտանռնագույններին բերելով հաղթանակ։


=== Միջազգային ===


== Նվաճումներ ==
 «Կորինտիանս»

Բրազիլիայի չեմպիոն՝ 2011
Ռոկայի գավաթ՝ 2011
Լիբերտադորես գավաթ՝ 2012
Աշխարհի ակումբային չեմպիոն՝ 2012Ընդհանուր՝ 4 տիտղոս
 «Գուանչժոու Էվերգրանդ»

Չինաստանի չեմպիոն (3)՝ 2015, 2016, 2017Ընդհանուր՝ 3 տիտղոս
 «Բարսելոնա»

Իսպանիայի չեմպիոն՝ 2017/18
Իսպանիայի գավաթ՝ 2017/18Ընդհանուր՝ 2 տիտղոս


=== Անձնական ===
Ներառվել է Բրազիլիայի առաջնության խորհրդանշական հավաքականի կազմում (Արծաթե գնդակ)՝ 2011,
Ներառվել է Բրազիլիայի առաջնության խորհրդանշական հավաքականի կազմում  (Globo և Բրազիլիայի ֆուտբոլի ֆեդերացիա)՝ 2011,
Ներառվել է Պաուլիստայի Լիգայի խորհրդանշական հավաքականի կազմում՝ 2012,
Կոնֆեդերացիաների գավաթի բրոնզե գնդակի գավաթակիր՝ 2013,
Ներառվել է Կոնֆեդերացիաների գավաթի առաջնության խորհրդանշական հավաքականի կազմում՝ 2013։


== Ծանոթագրություններ ==